John Browning

John Moses Browning (21 Januari 1855 – 26 November 1926) adalah seorang pereka bentuk [[[senjata api]] Amerika Syarikat yang telah membuat rekaan pelbagai jenis senjata,  kartrij, dan mekanik senjata api. Rekaannya banyak digunakan oleh Tentera Amerika Syarikat dan juga oleh angkatan-angkatan tentera yang lain. 

Browning yang dilahirkan di Ogden, Utah, Amerika Syarikat, boleh dikatakan sebagai salah seorang terutama dalam pembangunan senjata automatik moden. Beliau mempunyai 128 paten berkaitan senjata. Paten pertamanya dikeluarkan  pada 7 Oktober 1879.

John membuat senjata api pertamanya pada umur 13 tahun, menggunakan besi buangan. John mengasaskan Syarikat Browning Brothers untuk mereka dan membuat senjata api. Syarikat itu berjaya membuat beberapa inovasi seperti raifal pengisian belakang satu das dalam tahun 1879 dan pistol automatik Browning dalam tahun tersebut. Pistol buatan Browning digunakan untuk membunuh Archduke Ferdinand dalam tahun 1914, peristiwa ini mencetuskan Perang Dunia I. Dalam peperangan itu, mesingan Browning dan raifal automatik Browning (BAR) digunakan dengan meluas.

Sumbangan paling penting beliau adalah reka bentuk gelongsor pistol (pistol slide) yang kini digunakan oleh hampir semua pistol automatik tetapi mula diperkenalkan dalam pistol M1911 buatan Colt dan Fabrique Nationale. Browning juga mereka Colt-Browning M1895 yang merupakan mesingan automatik pertama. Rekaan-rekaannya yang lain yang berjaya adalah  mesingan M2 Browning .50 kaliber, raifal automatik Browning, dan senapang Browning Auto-5. 

Senjata api rekaan John Browning

 Colt Model 1895 Peacemaker, 
 Colt Model 1897
 FN Browning M1899/M1900
 Colt Model 1900
 Colt Model 1902
 Colt Model 1903 Pocket Hammer (.38 ACP)
 Colt Model 1903 Pocket Hammerless (.32 ACP)
 Colt Model 1905 (1st .45 ACP)
 Colt Model 1908 Vest Pocket (.25 ACP)
 Colt Model 1908 Pocket Hammerless (.380 ACP)
 FN Model 1910
 U.S. Model 1911, 
 Winchester Model 1887 
 Winchester Model 1894 Winchester Model 1897 
 Browning Auto-5 
 U.S. Model 1917 
 Model M1911
 Browning Automatic Rifle 
 Browning M2 
 Browning Hi-Power

Kategori:Pencipta senjata api